Pakt-regering[wysig | wysig bron]
'n Opflikkering[wysig | wysig bron]
Ontsluit van "https://af.wikipedia.org/w/index.php?title=Arbeidersparty_(Suid-Afrika,_1910)&oldid=1435390"
Die bladsy is laas op 19 Maart 2016 om 14:55 bygewerk. My ander helfde? – Bondels Gedagtes
My ander helfde?
Date: Jul 28, 2020Author: Bondelsgedagtes 22 Comments
Ouch!! My back hurts skryf ‘n kort maar interressante blog waarin hy vra waar is sy ander helfde. Ek dink baie mense het dit al gewonder. Dit moet seker kom uit die gedagte van ;” dit is nie goed dat ‘n mens alleen is nie…” of selfs dat Eva uit Adam se lyf uit kom. Sy missing ribbebeen. Genesis.
Ekself het al gewonder oor die vraag as ek hoor mense wag vir “die regte een”. Ek moes self daaroor gewonder het toe ek jonger en enkel was. Wat my alweer die vraag laat vra hoekom soek ons na iemand in ons lewe? Is dit omdat daar ‘n leemte is? ‘n Hunkering? Something missing or broken? Dalk omdat jy nie vervuld “voel” nie? Jy sien – ek dink alweer teveel.
Vir jare en jare, wel, grootste deel van my lewe het ek seker so gevoel. En vandag, jare later kan ek eerlik wees met myself en erken dit was omdat ek myself nie aanvaar het nie. Sekerlik maar gebroke was en instede daarvan om genesing te kry en dan in vervulling my lewe te leef, wou ek mense in my lewe hê wat my vervuld moes laat voel. So asof ek net ‘n halwe mens was en met ‘n “ander helfde” heel sou wees. Ek is seker dit was nou nie AJ Vosse se bedoeling om so diep gesprek en soeke te begin nie.
Ons lewe in ‘n tyd van isolasie en maskers. Ek het nie getel hoeveel dae is ons al in die lockdown greep nie. Vir my het isolasie begin bietjie meer as twee en ‘n half jaar gelede. Al wat verskil van hoe ek al die tyd lewe, en nou-is die maskers. En ek vergeet aanhoudend van die maskers as ek dorp toe moet gaan. Ek het die tydperk juis gewerk om van al die maskers in my lewe ontslae te raak en al my gebrokenheid neer te lê en genesing te kry. So as ek weg ry van die plaas af, waar ek maskerloos diep asem haal aan vars plaas lug, onthou ek van maskers eers as ek iemand sien met een aan. Letterlik of figuurlik gesproke.
Dit is nogal verstommend hoe vinnig mens maskers raak sien as jy dag vir dag gestroop word van maskers. En dit is verstommend hoe jou lewe verander as die leemtes aangespreek word. Hoe jy ophou soek na die een wat jou moet aanvul. Dat jy vervuld kan lewe sonder ‘n ander helfde. Beteken dit dat ek nooit geselskap nodig het nie? Nee, dit is beslis nie so nie. Ek verlang soms regtig om ‘n goeie gesprek met iemand te kan voer, van aangesig tot aangesig. Ek is ‘n mens mens. ‘n Drukkies en soentjie mens. ‘n Kuier en vat mens. ‘n Lag en gesels mens.
Maar toe ek vrede maak met myself, toe word ek ook ‘n “dit is genoeg” mens. Toe ek begin heel word het ek ontdek ek kan heeltemal vervuld en oky wees al is ek alleen. Dat ek nie nog ‘n helfde nodig het nie, want ek is genoeg. Ek moet eerlik bly wees. Daarom kan ek ook erken dat ek soms wonder of my lewe anders sou wees as ek hierdie kennis vroeër gehad het. En nie al die verkeerde keuses in my lewe gemaak het. As ek vroeër heel was en met myself vrede gemaak het, sou ek nog na iemand gesoek het? Dalk sou ek, wie weet.
Is ek volkome heel? Seker nie. Die seen hierin lê dat ek nog daagliks aan hierdie ontdekkingsreis kan deelneem en kan groei in die vrede en vreugde van genoeg. Dat ek daagliks kan kies dat wat ek het, is net genade. Dat wat ek het, is net geleen. Dat wat ek het en is, is genoeg.
Previous Previous post: Bosvrou Hoofstuk 5
Next Next post: Bosvrou Hoofstuk 6
22 thoughts on “My ander helfde?”
Jul 28, 2020 at 10:32 am
Mens moet jou hele self wees, anders helfte mens ook swaar het ek geleer. En srlfs of mens in ‘n verhouding is of alleen, is vrede met jouself belangrik…. jy laat mens diep dink. Mooi Bondels.
Jul 28, 2020 at 10:33 am
Jul 28, 2020 at 11:41 am
Sal dit nie wonderlik wees as mens ñ maat ontdek wat reeds gesond is en net langs jou wil stap nie, Bondels? Is daar sulke mense, ek flippen hoop so!
Ja dit sou great gewees het. Ek het geen behoefte om weer in ‘n relationship te wees nie. Maar ‘n pel wat gesond is en net saam stap, dit kan ek doen…
En jy is so baie vir baie. ❤️
Bondels jy het die talent om iets so pragtig te stel.
Sjoe… ek haal aan…
Ek is seker dit was nou nie AJ Vosse se bedoeling om so diep gesprek en soeke te begin nie.
Nee… AJ Vosse het die pos meer as ‘n tong in die kies gedagte geplaas. Maar, toe vra Bondels ‘n vraag, en ek andwoord die vraag – voer ek hier kom lees.
Nou sit ek met ‘n ding… hoe beantwoord ek die pos van Bondels?
Net so btw… dankie vir die her-blog – en vir die pot roer… ons sal maar moet kyk hoe die storie ontwikkel… 🤔😉
Ekskuus hoor, my vraag was eintlik ook tong in die kies. Maar toe sit dit my aan die dink. Dis gewoonlik gevaarlik😋 jy hoef nie regtig te antwoord nie. Maar as jy by ‘n antwoord kom en wil share sal dit great wees. Alweer ek en my vrae nê!?
Wha ha HA!!!😁😁😁
Ai Bondels, jy is so ‘n spesile vriendin. Natuurlik is geen ander helfte nodig nie. Ek het jou nog net as ‘n drukkie mens leer ken.
Ek dink al ‘n hele rukkie hieroor en gaan jou dalk net antwoord. Net sodra ek ophou vlug na die stil plekke waar ek my masker kan afgooi en dalk net weer voor my rekenaar kan inskuif.
Jul 28, 2020 at 6:53 pm
Ek wag vir jou antwoord 💐
Jy laat my altyd dink, partykeer aan goed wat ek regtig nie aan WIL dink nie
Waarom jammer, dis goed as my brein bietjie werk
Ah! Dan is ek bly. As die dinkery genesing bring, sal dit fantasties wees🤗
Pingback: Thursday Thought – Are You Broken? | Ouch!! My back hurts!!
Dit is wonderlik as jy uiteindelik jou eie beste vriend raak. Dan het mens vrede. Ek is bly vir jou part.
Jul 31, 2020 at 6:49 am
Dankie Goggie, ja ek is gebless